چەقێنەری چادر

چەقێنەری چادر یان سنگی چادر (tent peg یان tent stake) بریتییە لە شیشێک، کە بە شێوەیەکی گشتی قولاپێک یان کونێکی لە سەرە سەرەوەکەیدا ھەیە، و عادەتەن لە دار، کانزا، پلاستیک، یان کەرەستەی تێکەڵ دروست کراوە، و پاڵ پێوە دەنرێت یان دەکوترێتە ناو زەوییەوە بۆ ڕاگرتنی چادرێک بە زەوییەوە، جا یان ڕاستەوخۆ بە بەستنی بە کەرەستەی چادرەکەوە، یان بە بەستنەوەی بەو گوریسانەی کە بە چادرەکەوە بەستراون. بە شێوەی تەقلیدی، سنگی چادر لە پارچە لقێکی بچووکی دار بە شێوەیەکی خۆکرد دروست دەکرێت، ئەگەر بکرێت بە لقێکی لای بچووکەوە کە بڕابێتەوە بۆ ئەوەی قولاپێک بەجێبھێڵێت، و بە سەرە تەسکەکەیدا دەچەقێنرێتە زەوییەوە.

 بەکارھێنانی سنگی چادر 
وێنۆک|200x200پیکسڵ|سنگێکی دارین کە گوریسێکی چادر ڕادەگرێت.
وێنۆک|180x180پیکسڵ|سنگی جۆری دێڵتا
چادرێک بە شێوەیەکی گشتی بە تێکەڵەیەک لە ھەردوو بەستنەوەی ڕاستەوخۆ بە کەرەستەی چادرەکەوە و لە ڕێگەی گوریسەوە بە زەوییەوە دەچەسپێنرێت.

سنگی چادر بۆ یارمەتیدان لە پاراستنی شێوەی چادرەکە، و بۆ ڕاگرتنی چادرەکە لە جێی خۆی لە بەرامبەر بادا بەکاردەھێنرێت.

پێ باشترە سنگی چادر بە دەست بخرێتە ناو زەوییەوە؛ بەڵام، زەویی ڕەق، یان سنگی چادری گەورەتر، پێویستیان بە چەکوشێکی سنگی چادر ھەیە بۆ کوتینیانە ناو زەوییەوە.

سنگی چادر زۆرترین توانای ڕاگرتنی ھەیە کاتێک بە شێوەیەک دەخرێتە ناو زەوییەوە کە خاڵی بەستنەوەی گوریسەکە لە ئاستی زەویدا بێت. ئەمە توانای گوریسەکە بۆ بەکارھێنانی ھێزی لێڤەر لەسەر سنگی چادرەکە کەم دەکاتەوە، کە دەکرێت سنگی چادرەکە شل بکاتەوە یان لە زەویی دەری بھێنێت.

 سەرچاوەکان